|  |
| --- |
| **ZENÉS, TÁNCOS RENDEZVÉNYEK** |
| . |
| Felhívjuk szíves figyelmüket arra, hogy jogszabályi előírás alapján **az ügyfelek elektronikus kapcsolattartásra kötelezettek**.  |
| . |
| Kérdés esetén, telefonon a 42/281-042/130 számon állunk rendelkezésükre munkaidőben. |
| . |
| A zenés, táncos rendezvény megtartását, valamint hatósági engedélyezését a zenés, táncos rendezvények működésének biztonságosabbá tételéről szóló 23/2011. (III.8.) Korm. rendelet szabályozza. |
| . |
| A rendezvény helye szerinti települési önkormányzat jegyzője jogosult az engedélyezési eljárást lefolytatni, amely jogkört Nyírbátor közigazgatási területén tartandó rendezvények esetén a Polgármesteri Hivatal Hatósági Irodája gyakorolja. |
| . |
| A rendelet értelmében zenés, táncos rendezvény a rendszeresen vagy meghatározott alkalomból, illetve időpontban tartott, nyilvános, nem zártkörű, válogatott lemezbemutatás vagy élő előadás útján nyújtott zeneszolgáltatást főszolgáltatásként nyújtó rendezvény, amelyen a részvételhez nem kell megváltott ülőhellyel rendelkezni. |
| . |
| ***Az engedélyezési jogkör kiterjed azokra az alkalmi vagy rendszeres zenés, táncos rendezvényekre, amelyeket***a) **tömegtartózkodásra szolgáló építményben**, építményen, tömegtartózkodásra szolgáló helyiséget tartalmazó építményben, építményen, vagy tömegtartózkodásra szolgáló helyiségben tartanak; (a tűzvédelmi előírásokra figyelemmel tömegtartózkodásra szolgáló helyiség a **300 fő befogadására is alkalmas teremben tartott rendezvény**)b) **a szabadban tartanak** és a rendezvény időtartama alatt várhatóan lesz olyan időpont, **amelyen a résztvevők létszáma az 1000 főt** **meghaladja** (a továbbiakban: szabadtéri rendezvény). |
| . |
| ***A rendeletet nem kell alkalmazni***a) a gyülekezési jogról szóló törvény hatálya alá tartozó rendezvényekre;b) a választási eljárásról szóló törvény hatálya alá tartozó gyűlésekre;c) a törvényesen elismert egyházak és vallásfelekezetek által szervezett vallási szertartásokra, rendezvényekre;d) a családi eseményekkel kapcsolatos rendezvényekre ése) a közoktatási intézményekben az intézmény által szervezett rendezvényekre. |
| . |
| Szabadtéri rendezvény esetén a szervezőnek, míg építményben rendezett rendezvény esetén az építmény üzemeltetőjének kell a kérelmet benyújtania. |
| . |
| A fentiekben felsorolt rendezvények csak a jegyzői hatóság által kiadott engedély birtokában tarthatók meg. |
| . |
| Az engedély iránti kérelem elbírálásának ügyintézési határideje 20 nap. Tekintve, hogy az eljárás során szakhatósági megkereséseket is kell eszközölni, illetve helyszíni szemlét is kell tartani, ezért **az engedélykérelmet legalább a rendezvény megtartása előtt 30 nappal célszerű és szükségszerű benyújtani,** annak érdekében, hogy a rendezvénytartási engedély időben kiadható legyen. Engedély nélkül a rendezvény nem tartható meg. |
| . |
| Az engedély jogosultja a kérelem adataiban bekövetkezett változásokat haladéktalanul köteles bejelenteni a jegyzőnek.A tevékenység megszüntetését az igazolás leadásával egyidejűleg haladéktalanul be kell jelenteni a jegyzőnek. A bejelentés alapján a jegyző az engedélyt visszavonja, és a zenés, táncos rendezvényt törli a nyilvántartásból. |
| . |
| **Biztonsági terv:**Az engedélyezésre beadott kérelemnek minden esetben része a rendezvény biztonsági terve. |
| . |
| ***A biztonsági tervnek a következőket kell tartalmaznia:***a) a zenés, táncos rendezvény helyszínének alaprajzát, befogadóképességét és az oda való belépés és eltávozás rendjét;b) a zenés, táncos rendezvény helyszínének baleset, elemi csapás, tömeges rendbontás esetére vonatkozó kiürítési, menekítési tervét;c) a biztonsági követelmények érvényesítésében közreműködők tevékenységének leírását;d) a biztonsági személyzet létszámát;e) az egészségügyi biztosítás feltételeinek meglétére vonatkozó utalást; valamintf) szabadtéri rendezvények esetében az Országos Meteorológiai Szolgálat előrejelzését. |
| . |
| **Az üzemeltető, illetve a szervező kötelezettsége:**A zenés, táncos rendezvény szervezője felel a biztonsági tervben meghatározott előírások betartásáért.A zenés, táncos rendezvény gyakoriságáról, megtartásának napjairól, kezdésének és befejezésének időpontjáról szóló nyilatkozatnak, a biztonsági tervnek és a tűzriadó tervnek a zenés, táncos rendezvény helyszínén a vendégek számára látható, hozzáférhető helyen történő elhelyezéséért, valamint az elektronikus tájékoztatásra szolgáló honlapján való közzétételéért az üzemeltető és a szervező felel.A zenés, táncos rendezvény szervezője gondoskodik elsősegély nyújtására képzett személyzet helyszíni jelenlétéről. |
| . |
| **A szervezőre, illetve a biztonsági személyzetre vonatkozó szabályok:**A zenés, táncos rendezvény biztosítását a zenés, táncos rendezvény és a helyszín jellegzetességeihez, valamint a helyszín befogadóképességéhez igazodó számú biztonsági személyzet végzi.Ha a jóváhagyott biztonsági tervben a biztonsági személyzet létszáma a tíz főt eléri, akkor a biztonsági személyzet legalább egy tagjának biztonságszervezői, legalább három tagjának rendezvénybiztosító képzettséggel kell rendelkeznie.A rendezvény szervezője, illetve a biztonsági személyzet tagja a képzettségét igazoló okiratot, vagy annak másolatát a zenés, táncos rendezvény ideje alatt köteles magánál tartani és hatósági ellenőrzés esetén felmutatni. |
| . |
| **A rendezvény szervezője**a) amennyiben ezt előre meghirdette, korlátozhatja a fiatalkorúak zenés, táncos rendezvény helyszínére való belépését olyan módon, hogy a zenés, táncos rendezvény helyszínére történő belépést, az életkort igazoló okmány előzetes felmutatásához,b) a beléptetést a fiatalok alkohollal történő kiszolgálásának megelőzése, esetleges alkoholfogyasztásuk ellenőrizhetősége érdekében *a fiatalkorúak számára megkülönböztető jelzéssel ellátott belépőjegyhez* (kártyához, karszalaghoz) kötheti. |
| . |
| Az engedély nem mentesíti a kérelmezőt, szervezőt a jogszabályokban meghatározott egyéb engedélyek beszerzése alól. (Pl.: kereskedelmi hatósági bejelentés, zajhatárérték megállapítására irányuló kérelem, stb.) |
| . |
| **Rendezvénytartási engedélyezési eljárások nyomtatványa:** |
| Rendezvénytartási engedély megadása iránti kérelem*Ügyfélkapus bejelentkezés**Címzett: Nyírbátor Város Önkormányzata**Ügytípus: Önkormányzati igazgatás**Ágazat: Általános vagy egyéb igazgatási ügyek**Ügytípus: kérelem* |
| . |
| ***A dokumentum elektronikusan kitölthető!*** |



Jogszabály:

* A zenés, táncos rendezvények működésének és biztonságosabbá tételéről szóló 23/2011.(III.8.) Korm. rendelet